Helmuth Räästas
Helmuth-Voldemar Räästas (20. jaanuar 1901 Tallinn – jäi kadunuks 1945) oli eesti jalgpallur. Ta mängis karjääri jooksul Tallinna Kalevis ja Tallinna JS Estonias, kellest viimasega tuli ka neljal korral Eesti meistriks. Räästas oli Tallinna JS Estonia asutajaliige. Aastail 1926–1937 mängis Räästas Eesti koondises 21 mängu ning lõi kolm väravat. Aastail 1929 ja 1931 võitis Räästas Eesti koondise koosseisus Balti turniiri.